આજે 30 વર્ષની વયે તે 2014ની બેચના IPS ઑફિસર છે. સૈની જણાવે છે, “અમિતાભ બચ્ચનને મળવાની અદમ્ય ઈચ્છાને કારણે મેં હોટસીટ પર મારુ નસીબ અજમાવ્યું.” એ રાત્રે સૈનીના નસીબે તેમને ગજ સાથ આપ્યો હતો. તેમણે જણાવ્યું, “મેં ભાગ્યે જ હેલ્પલાઈનનો ઉપયોગ કર્યો હતો અને ફોન અ ફ્રેન્ડમાં મારા ભાઈએ મને ઘણી સારી મદદ કરી હતી. શો પૂરો થતા સુધીમાં મેં 1 કરોડ જીતી લીધા હતા જો કે મને ચાર વર્ષ પછી ટેક્સ કપાતા 69 લાખ રૂપિયા મળ્યા હતા.” કોન્ટેસ્ટના નિયમો પછી વિજેતાને તેમણે જીતેલી રકમ તે 18 વર્ષના થાય ત્યારે જ આપવામાં આવે છે. અમારા સહયોગી અખબાર ટાઈમ્સ ઑફ ઈન્ડિયા સાથેની વાતચીતમાં સૈનીએ જણાવ્યું કે તેમણે કૌન બનેગા કરોડપતિ જુનિયર જીત્યું ત્યારે તે 10મા ધોરણમાં ભણતા હતા અને તે પોતાની સિદ્ધિથી ખૂબ જ ખુશ હતા.